

 ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΥΓΕΙΑΣ

2Η ΥΓΕΙΟΝΟΜΙΚΗ ΠΕΡΙΦΕΡΕΙΑ ΠΕΙΡΑΙΩΣ ΚΑΙ ΑΙΓΑΙΟΥ

 **Γ.Ν. ΜΥΤΙΛΗΝΗΣ «ΒΟΣΤΑΝΕΙΟ»**

 **Μυτιλήνη, 19/10/2020**

**Προς:**

 **- Μέσα Ενημέρωσης**

 **- Ιστοσελίδα Νοσοκομείου**

**ΔΕΛΤΙΟ ΤΥΠΟΥ**

Ο Διοικητής του Γενικού Νοσοκομείου Μυτιλήνης κος Γεώργιος Καμπούρης και ο Σταθμός Αιμοδοσίας , συγχαίρουν όλους τους διοργανωτές και τους συμμετέχοντες εθελοντές στις Αιμοδοσίες, ιδιαίτερα αυτή τη δύσκολη περίοδο της πανδημίας Covid-19.

Συγκεκριμένα κατά το μήνα Οκτώβριου πραγματοποιήθηκαν οι κάτωθι αιμοληψίες:

* 9/10-10/10 Εθελοντική Αιμοδοσία στη Μαρίνα Μυτιλήνης από το **Σύλλογο Εθελοντών Αιμοδοτών και Δωρητών Οργάνων Σώματος Μυτιλήνης (ΣΕΑΜ), όπου συγκεντρώθηκαν 27 φιάλες αίματος.**
* 15/10 Εθελοντική Αιμοδοσία στο Πανεπιστήμιο Αιγαίου, **όπου συγκεντρώθηκαν 14 φιάλες αίματος.**
* **18/10** Εθελοντική Αιμοδοσία στο Μανταμάδο από το ΣΕΑΜ Μανταμάδου, **όπου συγκεντρώθηκαν 17 φιάλες αίματος.**

Πιστεύουμε, ότι η δημόσια επιβράβευση σε όλους και όλες που πρωτοστατούν και συμμετέχουν, σε αυτή την αναντικατάστατη κοινωνική προσφορά αποτελεί ελάχιστο δείγμα ευγνωμοσύνης

Με την ευκαιρία υπενθυμίζεται ότι οι καθημερινές αιμοληψίες του Σταθμού Αιμοδοσίας του Νοσοκομείου μας, συνεχίζονται καθημερινά, το πρωί 9π.μ. έως 2 μ.μ. και το απόγευμα 5μ.μ. έως 8.μ.μ., ενώ το Σάββατο το πρωί 9.30 π.μ. έως 1.30 μ.μ., τηρώντας όλα τα αναγκαία μέτρα προστασίας της δημόσιας υγείας.

Ευχαριστούμε θερμά το ΣΕΑΜ και όλους τους εθελοντές αιμοδότες για την έμπρακτη ανεκτίμητη απόδειξη κοινωνικής ευαισθησίας την ιδιαιτέρως δύσκολη περίοδο που διανύουμε.

**Από το Γραφείο Διοίκησης Γ.Ν. Μυτιλήνης «Βοστάνειο»**